Matera

Matera (it. Matera) – miestas Pietų Italijoje, Bazilikatos regione, Materos provincijoje. Neskaitant žemės ūkio, kuris yra tradicinis verslas, XX a. dešimtame dešimtmetyje miestui ir aplinkinioms sritims svarbiausia ekonomikos šaka tapo baldai su apmušalais. Miestas įsikūres mažame kanjone, kurį išrausė mažas upelis Gravina. Istorija Materos apylinkės apgyvendintos nuo paleolito laikų. Miestą tariamai įkūrė romėnai III a. pr. m. e. ir pavadino Meteola konsului Liucijui Cecilijui Metelui atminti. 664 m. miestą užėmė lombardai ir jis tapo Benevento kunigaikštystės dalimi. VII-VIII a. gretimuose urvuose įsikūrė benediktinai ir graikų stačiatikiai. IX-X a. čia vyko kova tarp saracėnų, Bizantijos ir Šventosios Romos imperatoriaus, įskaitant Liudviką II, kuris sugriovė miestą. Apulijoje apsistojus normanams Meterą valdė nuo 1043 m. Viljamas Geležinė ranka. Po kelių maro epidemijų ir žemės drebėjimų XV a. miestas tapo Aragono nuosavybe ir buvo atiduotas kaip feodas Tramontano šeimai. Bet 1514 m. gyventojai sukilo ir nužudė grafą Džiovanį Karlą Tramontaną. XVII a. Matera atiteko Orsinių šeimai ir tapo Terre d’Otranto di Puglia dalimi. Vėliau miestas tapo Bazilikatos sostine, kol Juozapas Bonapartas 1806 m. ją perkėlė į Potencą. 1927 m. ji tapo Materos provincijos sostine. 1943 m. rugsėjo 21 d. Matera buvo pirmasis Italijos miestas sukilęs prieš vokiečių okupaciją. 2014 m. spalio 17 d. Matera buvo išrinkta 2019 m. Europos kultūros sostine. Galerija Šaltiniai Nuorodos UNESCO vieta Matera – The Festivity of the Madonna della Bruna Museo Laboratorio della Civiltà Contadina BBC Naujienos: Italijos urvų miestas gauna naujas technologijas (angl.) Materos nuotraukos Archyvuota kopija 2008-10-26 iš Wayback Machine projekto. Sassi di Matera PHOTO Tour Archyvuota kopija 2008-10-07 iš Wayback Machine projekto. The rock-hewn churches map of Matera Video Festa della Bruna (angl.) Sassi di Matera: tourist information about Matera and its Sassi Archyvuota kopija 2008-10-23 iš Wayback Machine projekto. (angl.) Video Sassi di Matera and Rupestral Churches (angl.)